द बैक्स्टर्स पर इससे पहले...
शायद और नई तस्वीरें चाहिए होंगी।
दो हफ़्तों में चार तस्वीरें। तुमने यही तो चाहा था।
- सब ठीक है, डाएन? - बस सोच रही हूँ।
उनकी नज़रों से देखो। तुम उनके बेटे की जगह ले रहे हो।
हैलो, गुड़िया। तुम ठीक हो?
पूरे हफ़्ते मूड खराब रहा।
माँ? आप यहाँ कैसे?
मुझे नहीं पता तुम्हें इस परिवार से इतनी नफ़रत क्यों है।
- मैं इस आदमी की इज़्ज़त नहीं कर सकता। - मैं भी नहीं।
- या मैं। - माफ़ करना, ल्यूक।
- ल्यूक? - और कोई ठिकाना नहीं सूझा।
द बैक्स्टर्स
"ईश्वर अच्छा है, मुश्किल वक्त में सहारा देता है।
"भरोसा करने वालों की मदद करता है।" नाहूम 1:7
तुम मेरे घर में कैसे?
- ल्यूक? - सब ठीक है। कॉलेज का दोस्त है।
सब ठीक नहीं है।
अच्छा। इस तरह चिल्लाने से और सिर दर्द कर रहा है।
- अच्छा। - मुझे नहाना है।
- ल्यूक। तुम क्या सोच रहे थे? - माफ़ करना। देखो, वह कुछ नहीं करेगा।
साथ-साथ लैंडस्केपिंग का काम किया है। कल रात उसके कमरे की चाबी खो गई।
- मैं क्या करता? - उसके रूममेट को फ़ोन करते?
- मेरा बेटा दूसरे कमरे में है, ल्यूक। - उसने मुझे काम दिलवाया। कर्ज़ है।
उसे अपना सामान मेरी तस्वीरों से हटाना होगा और अभी के अभी निकलना होगा।
हाँ।
शायद मैंने सोचा नहीं। माफ़ करना। ए, देखो। तुम्हारे लिए कॉफ़ी बनाई।
मैं इसे कॉफ़ी नहीं कहूँगी।
ऐश, माफ़ करना। मैं साफ़ करने में मदद कर देता हूँ।
ल्यूक। देखो, तुम एक हफ़्ते से यहाँ हो। मैं तुम पर बहुत बड़ा एहसान कर रही हूँ।
तुम्हारे लिए, अपने परिवार से बहुत बड़ी बात छुपा रही हूँ।
पता है। मुझे माफ़ कर दो। तुम न होती तो न जाने मेरा क्या होता, ऐश।
मैं वादा करता हूँ कि दोबारा ऐसा नहीं करूँगा।
जिन्होंने कॉलेज पास नहीं किया, उनसे दूर रहो
और कानून स्कूल वालों के पास रहो।
बिल्कुल। मैं जल्दी यहाँ से चला जाऊँगा। वादा।
लैंडस्केपिंग के कुछ नए काम लिए हैं,
इसलिए जल्दी अपने ठिकाने का बंदोबस्त कर लूँगा, ठीक है?
और तुम्हारे लिए फिर से कॉफ़ी बनाता हूँ।
काम पर जाना है। वापस आऊँ तो वह यहाँ नहीं होना चाहिए।
- वह बच्ची इतनी आसानी से सो जाती है। - मैं हर रोज़ ईश्वर का शुक्र मनाती हूँ।
- शादी के लिए फूल? - हाँ।
मेरी बहन ब्रुक ने कहा कि शादी में समय नहीं है, इसलिए किसी प्लैनर को बुलाना चाहिए।
पता नहीं वह कुछ कर भी रही है।
चाहे जो भी हो, खूबसूरत होगा।
- यह कहने का शुक्रिया। - कोई बात नहीं।
सोच रही थी जेसी के उठने के बाद उसे पार्क में ले जाएँगे।
- बाहर अच्छा मौसम है। - एक बात कहूँ?
पापा जिस कैंपस में काम करते थे, उसे सैर के लिए वहाँ ले चलें?
ज़रूर। हम चल सकती हैं।
मैं चाहती हूँ वह यह जाने कि वह कितना समझदार था।
- मैं भी। - अच्छी बात है।
उससे पहले, मुझे कुछ काम है। मैं ऊपर हूँ।
हैलो।
- हैलो। - गुड मॉर्निंग।
माफ़ करना। मेरी आँख लग गई।
यह फिर से रात भर जागती रही?
- तुमने मुझे जगाया क्यों नहीं? - यह ठीक है।
बस बुखार है। बच्चों को अक्सर होता है।
ब्रुक, इस हफ़्ते तीसरी बार हुआ है। इसका तापमान कितना है?
पता नहीं। काफ़ी समय से देखा नहीं।
तुमने देखा नहीं?
मुझे नहीं पता मैं क्या कर रही हूँ?
तो क्या मुझे नहीं पता? तुम इकलौती डॉक्टर नहीं हो।
पीटर, इसे मत उठाओ।
ए, गुड़िया।
बेटा, मैं झट से तुम्हारा तापमान नापूँगा, ठीक है?
अच्छा। मुँह खोलो। यह हुई न बात।
- एक-सौ तीन से ऊपर है। - क्या?
चलो, गुड़िया। उठो, ठीक है?
- तुम क्या कर रहे हो? - इसे अस्पताल ले जा रहा हूँ।
- अच्छा। - सब ठीक है।
किसी को हेली का खयाल रखने कहूँगी।
कॉलेज के कैंपस पर बड़ा सुकून सा मिलता है।
मैंने आपसे कभी नहीं पूछा। आपको लगता है आपकी वजह से टिम प्रोफ़ेसर बना?
अजीब बात है। मैंने कभी नहीं पूछा।
वह कई पढ़ाकू लोगों के बीच पला-बढ़ा।
शायद उसी का असर रहा होगा।
वह जो बड़ी सी इमारत है,
तुम्हारे पापा ने वहीं सबसे बड़े लेक्चर दिए थे।
काश उसे उस कमरे के सामने देख पाती।
मैंने देखा था।
- वह कमाल का था। - अच्छा?
रायन की नौकरी के चलते इस बच्ची का काफ़ी समय फ़ुटबॉल के
मैदान के पास गुज़रेगा।
हम संतुलन बनाने की कोशिश करेंगे। दोनों का।
और संगीत?
तुम इसे कुछ सिखाओगी?
टिम के पापा ने उसे जैज़ और ब्लूज़ के बारे में सिखाया था।
वे साथ-साथ पियैनो सीखते थे।
बाप-बेटा, साथ-साथ।
मैं पूरी कोशिश करूँगी।
पहले जैसा नहीं होगा।
कैसे हो सकता है? रायन टिम नहीं है।
दोनों एक-दूसरे से बहुत अलग हैं।
यह सच नहीं है, डाएन।
आइए। बैठते हैं। कुछ देर बातें करते हैं।
मुझे आना नहीं चाहिए था। बहुत मुश्किल है। तुम्हें यह मुश्किल क्यों नहीं लगता, कैरी?
- हे भगवान। - मुझे माफ़ कीजिए।
मुझे माफ़ कर दो। मैं एकदम अपनी हद से बाहर चली गई।
मैं सच में समझती हूँ, डाएन।
कैरी, अब मुझे घर लौट जाना चाहिए।
- अच्छा। चलिए। - नहीं। बेटा, मेरा घर।
लगता है दुख कम करने के बजाय उसे बढ़ा रही हूँ।
यह सच नहीं है। प्लीज़, कुछ देर और रुक जाइए।
मैं सोचूँगी, बेटा। मैं सोचूँगी।
मैं आपका सहारा बनना चाहती हूँ। हम सब।
पता है। पर पता नहीं क्या तुम वह बन सकती हो, बेटा।
पता नहीं क्या कोई बन सकता है।
चलिए।
अच्छा, यार। सामान बाँध लो, फिल।
बला टली।
- ल्यूक, क्या बात है? मैं काम पर हूँ। - हैलो, ऐश।
तुम अपने साथ, अपनी तस्वीरें तो नहीं ले गई न?
नहीं। मैं ऐसा क्यों करूँगी?
ल्यूक? तुम क्यों पूछ रहे हो?
वह लड़का जो कल रात तुम्हारे घर पर रहा था?
ऐश, शायद वही ले गया होगा।
- क्या? - हाँ।
- हैलो, डॉ. लैन। आपसे मिलना चाहता था। - जॉन। एलिज़ाबेथ।
माफ़ कीजिए जो इन हालात में मिल रहा हूँ।
नतीजों का कुछ पता चला?
हमें कुछ दिनों को लिए उसे भर्ती करना होगा।
व्हाइट सेल 10,000 से ऊपर हैं।
दस हज़ार?
- तो क्या... - अभी तक नहीं पता।
कोई बढ़ा हुआ संक्रमण हो सकता है।
जब तक और जाँच करते हैं, हम तुरंत कुछ एंटीबायोटिक्स देना शुरू करेंगे।
अगर ठीक होने लगी, तो पता चल जाएगा कि संक्रमण है।
- नहीं तो? - मैंने जल्दी से जाँच करने को कहा है।
- और बच्चों की ऑनकॉलोजी टीम से बात की है। - अच्छा।
- ऑनकॉलोजी? - आप उन्हें बताएँगे?
- कैंसर, जॉन? - पहले उन्हें काफ़ी जाँच करनी होगी।
हमें अच्छी सोच लेकर चलना होगा। और हमें यहाँ होना चाहिए। चलो।
ऐश, मुझे माफ़ कर दो, ठीक है? मैंने न जाने ऐसा कैसे होने दिया।
तुम्हें समझना होगा कि मेरे लिए ये तस्वीरें कितनी ज़रूरी है।
मेरे लिए नहीं, करियर के लिए।
अगर उन्हें न दे पाई, तो बहुत बड़ा मौका हाथ से जाएगा।
- तुम यह समझ रहे हो? - हाँ।
अच्छा। तो हमें तुरंत उसका पता लगाना होगा।
- तुम उस लड़के के बारे में क्या जानते हो? - उसका नाम फिल है, और...
पता नहीं।
- कहा था कि कैंपस में साउथ हॉल में रहता है। - अच्छा। हम वहीं जाएँगे।
- हैलो, बेटा। - हैलो।
- पापा कहाँ हैं? - वह डॉ. लैन से बात कर रहे हैं।
तुम्हें प्रार्थना करता देख अच्छा लगा, ब्रुक।
इस समय इसके लिए इससे ज़्यादा और कुछ नहीं कर सकती।
और अपने लिए। यह कैसी है?
बड़ी हिम्मतवाली है। बल्कि मैं...
माँ।
बच्चे।
पता है।
बड़े पैमाने पर गोलीबारी होने के बाद अस्पताल से निकलकर चर्च पहुँची थी,
और अब मैडी के बीमार होने के बाद मैंने प्रार्थना करना शुरू किया।
पता नहीं। अगर मैं काम पर कम ध्यान देती
और अपने यकीन पर थोड़ा और ध्यान देती... तो...
ईश्वर की लीला वैसी नहीं है, ब्रुक।
और इस समय हमें बस इस पल पर ध्यान देना होगा।
पीटर कई हफ़्ते पहले इसे लाना चाहता था, जब बुखार शुरू हुआ।
बच्चों को अक्सर बुखार होता है। यह कोई बड़ी बात नहीं है। तुम जानती हो।
पता है। मैंने उससे यही कहा, पर... अब, अगर उससे बदतर कुछ हुआ, तो मैं...
हमें बस इस पल पर ध्यान देना होगा।
ईश्वर हमारे साथ है और मैडी के साथ है।
हैलो। तुमने फिल नामक किसी लड़के को देखा? लंबा, दुबला।
माफ़ करना।
शुक्रिया। एक बात कहूँ? हमें अंदर जाकर दरवाज़ों पर खटखटाना होगा।
अगले इंसान को अंदर ले जाने कहूँगी।
नहीं, ऐशली। वह घुसपैठ है, ठीक है?
ल्यूक, प्लीज़।
वह रहा। हाँ।
- वही है। - हाँ। अच्छा। शांत रहो।
उसे ऐसा न लगे कि हम उसके पीछे पड़े हैं।
ए! तुम! फिल, रुको!
ल्यूक। ए!
- माफ़ करना। - मेरी तस्वीरें लौटा दो!
कोई उसे पकड़ो। ए।
- उसे रोको। - चलो, ऐश।
- ए। - फिल, रुको।
कब तक दौड़ते रहोगे?
- अच्छा। मैं हार मानता हूँ। - यार, यह गलत है।
मेरी तस्वीरें तुम्हारे पास होनी चाहिएँ। कौन ऐसा करता है? सच में, पूछती हूँ।
माफ़ करना, ठीक है? पता है वह गलत था।
वैसे, वो काफ़ी अच्छी हैं।
शुक्रिया। वह बात नहीं है। बोलो।
एक लड़की है जो कला की पढ़ाई कर रही है,
मुझे लगा वह मुझे समय देगी।
मेरी तस्वीरें कहाँ हैं, मजनू?
नहीं पता, ठीक है? चिट्ठी के साथ उसे पकड़ा दीं और फिर चला गया।
पता है वह कहाँ मिलेगी?
हाँ। कॉफ़ी की दुकान में काम करती है।
चलो।
- माफ़ करना। - नहीं। तुम हमारे साथ चलोगे।
- तैयार हो? - जल्दी मिलेंगे।
बस, थोड़ी और जाँच।
हाँ। देखा, मुझमें हिम्मत है, माँ और पापा।
अच्छा।
मुझे थकावट हो सकती है।
- हमारी बेटी को कैंसर हो सकता है। - हाँ, मुझे पता है।
देखो, पीटर। मुझे पता है कि तुम चिढ़े हुए हो। मैं भी हूँ।
पर यह बैर ठीक नहीं है, और यह मैडी के लिए भी अच्छा नहीं है।
तुम मान सकती हो कि इस बार मैं सही था?
- कि हमें इसे जल्दी लाना चाहिए था। - इस बातचीत का क्या मतलब है?
मुझे और बुरा महसूस करवाना चाहते हो?
मैं बस... समझ नहीं आता इस समय यह सब कैसे मान लूँ।
टहलने जा रहा हूँ।
- यह लो। - शुक्रिया।
वही है।
- हैलो। तुम क्या लोगी? - माफ़ करना। हमें कुछ नहीं लेना।
वो तस्वीरें लेने आए हैं जो तुम्हें उस लड़के, फिल ने दीं।
- एक नंबर का कमीना है। - हैलो। क्या हाल है?
नहीं, फिल। तुम्हारी घटिया इश्कबाज़ी के लिए समय नहीं है।
सच में वो तस्वीरें चाहिए। तुम्हारे पास हैं?
पोर्टफ़ोलियो खोलकर देखा भी नहीं। उसके देने के बाद मैंने फेंक दीं।
तुम्हें याद है न कि कहाँ फेंकी थीं?
- हाँ, स्टैनली हॉल के पीछे वाले कचरे में। - स्टैनली हॉल, अच्छा।
मुझे सच में माफ़ करना।
यही है।
नहीं।
- उनकी जगह कचरे में ही है। - ए।
- मुझे वैसे भी उनमें यकीन नहीं था। - ऐसा मत कहो।
ऐश, मुझे सच में माफ़ कर दो।
अच्छा। हाल ही में तुमने मेरा इतना साथ दिया,
तुमने माँ और पापा से यह बात भी छुपाई
कि मैं तुम्हारे साथ रहता हूँ और...
यह सब मेरी गलती है। उन्हें फिर से बनाने में मदद कर सकता हूँ।
- देर हो चुकी है। - ऐसा मत कहो। अभी देर नहीं...
- ऐश, प्लीज़, रुको। - मेरा पीछा मत करो, ल्यूक।
वह पहले से ठीक लग रही है।
कल सुबह तक मालूम होगा क्या दवाओं का असर हो रहा है।
- देखो, पीटर... - उस समय की माफ़ी चाहता हूँ।
- मैं भी। - मैं लड़ना नहीं चाहता।
मैं भी नहीं।
अभी इस बात को यहीं छोड़ देते हैं। हमें मैडी का सहारा बनना होगा।
अच्छी बात है।
इरवेल? आप इतनी देर तक क्यों जाग रही हैं?
हैंक को फिर दफ़्तर में देर हो गई,
इसलिए शाम के वक्त बैठकर नौजवान और हसीन कैरी ग्रैंट को देख रही हूँ।
- मेरे साथ बैठोगी? - इस समय मेरा मन नहीं है।
- माफ़ कीजिए। - इतनी उदास क्यों हो, बेटा?
वह,
लॉस एंजेलिस वाले गैलरी शो के लिए मेरी तस्वीरें कहीं गुम हो गईं।
तो, अब मुझे मालकिन, सिंथिया को फ़ोन करके कहना होगा
कि हमें शो को रद्द करना होगा।
- यह सुनकर बहुत दुख हुआ। - मुझे भी।
मुझे सच में लगा था कि यह मेरे लिए बड़ा मौका है।
कभी-कभी ऐसी बातों के पीछे कोई वजह होती है।
हाँ, शायद उसी में भलाई है।
मैं शो को लेकर बहुत घबरा रही थी।
शायद वह एक इशारा था। वैसे भी, उनमें यकीन नहीं था।
और शायद यह कोई वरदान था।
- कैसे? - उस काम के लिए तैयार करना जिस पर यकीन है।
- आप इतनी समझदार हैं, इरवेल। - तुमने कहावत सुनी होगी।
बुढ़ापा समझदारी और झुर्रियाँ लाता है।
हालांकि मैं इन्हें यादगार रेखाएँ मानती हूँ।
तुम्हारे बाल बहुत ही खूबसूरत हैं। कभी किसी ने तुमसे कहा?
एक-दो बार।
शुक्रिया, इरवेल।
द बैक्स्टर्स में अगली बार...
अच्छी खबर सुनाइए, ब्रायन।
मेरी टीम को एक मुश्किल का पता चला।
मैं तुमसे एक बात सच-सच कहना चाहती हूँ, सैम।
परिवार को आगे बढ़ाने को लेकर बात करना चाहती हूँ।
मैं अपने परिवार को लेकर मुश्किल से गुज़र रहा हूँ।
वे मुझे नहीं समझते, और कोशिश भी नहीं कर रहे।
शायद तुम खुद को नहीं समझते।
आज तुम्हारे नाना का जन्मदिन है, छोटू।
टॉमी को उन्हीं के जैसा पिता चाहिए।
तुमने ल्यूक को उस आदमी की जगह लेने का मौका देने का सोचा है?
ऐश, तुम्हारे लिए है। लहज़े में कोई बात कर रहा है।
मुझे फ़ोन क्यों किया?
इसे कहने का और कोई आसान तरीका नहीं है।
संवाद अनुवादक परवीन कौर शोम
रचनात्मक पर्यवेक्षक रवीन्द्र शंकर शुक्ल